**BTKM304BA Kortárs médiaipar**

*Krek Norbert, Nagy Orsolya*

Szerda, 16:00-18:00, XI-es terem

**A kurzus leírása**

A tárgy a kultúra- és médiaipar bizonyos szegmenseinek egy szinkrón metszetét igyekszik nyújtani. Az elemzett esettanulmányok az adott év/félév aktualitásaihoz illeszkednek. Minden bemutatott kulturális/mediális területhez szakirodalom tartozik, mely megkönnyíti az adott esetelemzés követését.

**Követelmények, feladatok**

Az értékelés módja**:** a tárgy 10. 000 – 15. 000 karakter terjedelmű (12-es betű, másfeles sorköz), tudományos és kritikai jellegű szemináriumi dolgozattal zárható le. A dolgozat tárgya az órákon bemutatott esettanulmányokhoz hasonló esetfeldolgozás, melynek témáját a hallgató választja ki.  
A dolgozat tartalma: a témaválasztás rövid indoklása; a kutatói kérdés megfogalmazása; az elemzési szempontok kijelölése; az elemzés és/vagy az elemzés eredményeinek, tapasztalatainak összefoglalása esszé vagy tanulmány formában; valamint a dolgozatban hivatkozott szakirodalom (minimum három tétel) feltüntetése pontos bibliográfiai adatokkal.

Az órarendben a félév során két konzultációs alkalom szerepel. Ezeken az órákon a hallgatóknak lehetőségük van a választott témájukat az oktatóval egyeztetni, a feldolgozás módját, irányvonalait megbeszélni. További megbeszélésre e-mailben előre egyeztetett személyes vagy online fogadóórákon, illetve e-mailben van lehetőség.

A dolgozatok benyújtása e-mailben történik a választott témához kötődő oktatóhoz címezve: ([norbert.krek@gmail.com](mailto:norbert.krek@gmail.com) ; [orsolya.nagy47@gmail.com](mailto:orsolya.nagy47@gmail.com)).

Leadási határidő: 2021. 12. 19.

Formázási és jegyzetelési szabályokhoz ajánljuk a tanszéki honlapon elérhető záródolgozati tájékoztatót:  <https://kommunikacio.unideb.hu/sites/default/files/upload_documents/ba-zarodolgozat-formatum-2016.pdf>

**Témakörök**

1.      Szeptember 8.  16:00-18:00 – Nagy Orsolya, Krek Norbert: *Orientációs óra.* *A mediális kultúratudomány tradíciói és alapfogalmai*

2.      Szeptember 15. 16:00-18:00 – Krek Norbert: *A hiperrealizmus esztétikája a videojáték-iparban: a cinematizáció paradigmája*

3.      Szeptember 22. 16:00-18:00 – Nagy Orsolya: *Megváltani a világot a fotelból, avagy társadalmi szerepvállalás és aktivizmus a közösségi médiában*

4.      Szeptember 29. 16:00-18:00 – Krek Norbert: *Nosztalgia a magyar zeneiparban*

5.      Október 6. 16:00-18:00 – Nagy Orsolya: *Tartalomelőállítók az új médiában: részvétel és kollaboráció*

6.      Október 13. 16:00-18:00 – Krek Norbert: *Közösségi finanszírozás és a társasjáték-kultúra*

7.      Október 20.  16:00-18:00 – Nagy Orsolya: *A médiaipar és a részvételi kultúra hibrid együttműködése A Resident Evil: Village promóciójában*

8.      Október 27. 16:00-18:00 – Krek Norbert: *Hollywood válságban? A kelet-ázsiai film globalizálódása*

9.      November 10. 16:00-18:00 – Nagy Orsolya: *A streaming-szolgáltatás és a tradicionális mozi konfliktusa*

10.  November 17. 16:00-18:00 – Krek Norbert: *A gasztronómia medialitása*

11.  November 24. 16:00-18:00 – Nagy Orsolya: *Politika és kultúripar: A „pedofil/LMBTQ-törvény” kultúripari hatásairól*

12.  December 1. 16:00-18:00 – Krek Norbert: *Az anime mint a mainstream populáris kultúra része*

13.  December 8. 16:00-18:00 – Nagy Orsolya: *Adaptáció és transzmedialitás a képregényben*

**Kötelező szakirodalom:**

Gripsrud, Jostein: *Médiakultúra, médiatársadalom.* Budapest: Új Mandátum. 2007. 173-205.

Stokes, Jane: *A média- és kultúrakutatás gyakorlata*. Budapest – Pécs: Gondolat – PTE KMT. 2008.

**Ajánlott szakirodalom:**

Bajomi-Lázár Péter: *A politika mediatizálódása és a média politizálódása*. Médiakutató, 2005. tavasz  
<https://mediakutato.hu/cikk/2005_01_tavasz/03_politika_mediatizalodasa/>

Dunai Tamás: *A képregény mint médium.* Szépirodalmi Figyelő, 2013/4.  
<http://epa.oszk.hu/01400/01433/00057/pdf/EPA01433_szepirodalmi_figyelo_2013_04_026-035.pdf>

Fenyvesi Kristóf – Kiss Miklós: *Narratívák 7. – Elbeszélés, játék és szimuláció a digitális médiában*. Budapest: Kijárat Kiadó, 2008.

Glózer Rita: Részvétel és kollaboráció az új médiában. Replika 2016/5. <https://www.replika.hu/system/files/archivum/replika_100-14_glozer_1.pdf>

Glózer Rita: Undergroundból a mainstreambe. A YouTube részvételi kultúrájának üzletiesedése. Szépirodalmi Figyelő, 2020/6. 25-36.  
<http://epa.oszk.hu/01400/01433/00101/pdf/EPA01433_szepirodalmi_figyelo_2020_6_025-036.pdf>

Jenkins, Henry: Demokratizálódó televízió? A részvétel politikája. In: Kisantal Tamás – Kiss Gábor Zoltán: Narratívák 12. – Narratív televízió. Budapest: Kijárat Kiadó. 2014, 214-235.

Keszeg, Anna: *Media nostalgia in contemporary Hungarian pop music.* Hungarian Studies, 31 (2). pp. 223-234.

<http://real.mtak.hu/81130/1/044.2017.32.1.8.pdf>

Kiss Gábor Zoltán: *Efemer galériák. Videojáték kritikai megközelítésben.* Budapest - Pécs: Gondolat Kiadó, 2013. Kiemelve A játszott képek láttatása című fejezetet: <https://www.tankonyvtar.hu/hu/tartalom/tamop422b/2010-0029_kotet_41_093_41/093_41.pdf>

Merkovity Norbert: *Politikai kommunikáció-kutatások a közösségi média korában.* Szeged: Primaware Kiadó, 2014.  
<http://mek.oszk.hu/14700/14786/14786.pdf>